สอบถามค่ะ คือประจำเดือนไม่มาจากวันที่คาดการณ์ว่าจะมาได้หลายวันแล้วค่ะ ก่อนหน้ามีเพศสัมพันธ์แบบป้องกันเมื่อกลางเดือนมีนาคม หลังจากนั้นประจำเดือนก็มาปกติค่ะ แต่รอบประจำเดือนของเดือนเมษา ยังไม่มาเลยค่ะ ตลอดทั้งเดือนเมษาไม่ได้มีเพศสัมพันธ์เลยค่ะ แล้วตอนนี้มีอาการปวดท้องน้อย เจ็บ ตึงเต้านม มีตกขาว อาการเหมือนประจำเดือนจะมา แต่ก็ไม่มา แบบนี้มีโอกาสตั้งครรภ์ไหมคะ
สวัสดีค่ะ หากหลังการมีเพศสัมพันธ์ครั้งสุดท้ายแล้วมีรอบเดือนมาตามปกติแล้ว ก็แสดงว่าน่าจะไม่ได้ตั้งครรภ์แต่อย่างไรก็ตาม หากเลือดประจำเดือนหลังจากนั้นไม่มาตามรอบเดือน มาเกิน 35 วันจากครั้งก่อนไปแล้ว ควรยืนยันการตั้งครรภ์ร่วมด้วย เพราะเลือดที่ออกมาอาจจะเป็นเลือดที่ออกมาจากสาเหตุอื่นๆที่ทำให้เข้าใจผิดว่าเป็นเลือดประจำเดือนได้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจทำให้รอบเดือนไม่มาเช่นความผิดปกติของมดลูกหรือรังไข่ที่มีอยู่ได้ต่อไป